นายกรัฐมนตรี พบปะประชาชนที่จังหวัดสิงห์บุรี ย้ำรัฐบาลเร่งช่วยเหลือทุกคนอย่างเต็มที่ ไม่เลือกปฏิบัติ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  กล่าวระหว่างการเยี่ยมชมนิทรรศการ?สินค้าเกษตร ภายหลังเปิดกิจกรรม “ข้าวรักษ์โลก” พื้นที่นานำร่อง หมู่ที่ 1 ตำบลน้ำตาล อำเภออินทร์บุรี จังหวัดสิงห์บุรี ว่าสินค้าเกตรที่มีใบรับรอง จะไม่สามารถกีดกันการค้าได้ ขณะนี้มีสินค้าการเกษตรที่มีปัญหาอยู่ประมาณ 50 รายการ อยู่ระหว่างการเจรจาแก้ไขปัญหา รวมทั้งได้มอบนโยบายแก้ไขปัญหาราคา?ปุ๋ย ที่เกิดจากต้นทุนการผลิตแพง โดยนำปุ๋ยอินทรีย์มาใช้ทดแทนปุ๋ยเคมี พร้อมกันนี้ ยังแสดงความยินดีที่ได้มาขับเคลื่อนโครงการข้าวรักษ์โลก  เป็นการทำนาปรังในพื้นที่จังหวัดสิงห์บุรี ถือเป็นจังหวัดที่ 10 และดีใจที่ได้มาพบปะกับประชาชนส่วนความคืบหน้าพนังกั้นน้ำ โครงการก่อสร้างระบบป้องกันน้ำท่วมพื้นที่ชุมชนน้ำตาล ระยะที่ 2 ริมแม่น้าเจ้าพระยา อำเภออินทร์บุรี จังหวัดสิงห์บุรี รัฐบาลนี้พัฒนาบ้านเมืองให้เปลี่ยนแปลงไปมาก และหาแนวทางให้เกิดความสมดุล เกิดความเข้าใจและความร่วมมือช่วยกันแก้ปัญหาเพื่อให้เกิดผลสัมฤทธิ์ ทำให้ทุกคนในประเทศไทย อยู่รอดปลอดภัย บนพื้นฐานเศรษฐกิจพอเพียงและตามวิสัยทัศน์ยุทธศาสตร์ชาติ ยืนยันไม่เลือกปฏิบัติ ซึ่งการดำเนินโครงการต่างๆ ในการกำกับต้องโปร่งใส ตรวจสอบได้ หากมีการร้องเรียนต้องตรวจสอบดำเนินการตามกฎหมาย  พร้อมปฏิเสธตอบคำถามกรณีที่นายชูวิทย์ กมลวิศิษฎ์ ออกมาพาดพิงว่าบริษัทหลานของนายกรัฐมนตรีมีความเกี่ยวกับธุรกิจเช่ารถของตู้ห่าว